### Beslutning

Godkendt.

### Sagsfremstilling

## Resume og sagens baggrund

Tre vandløbsregulativer skal revideres i forbindelse med klima-lavbundsprojekter i [adresse], [adresse] og [adresse] ([adresse]).
Administrationen anbefaler, at der anvendes 1,2 mio. kr. fra anlægsmidlerne til klimatilpasning til disse projekter.

## Indstillinger

Direktøren indstiller at der anvendes 1,2 mio. kr. til klima-lavbundsprojekterne.

## Behandling

Teknik- og Miljøudvalget.

## Sagsfremstilling

De tre lavbundsprojekter gennemføres af Naturstyrelsen, der står for projektledelse og administration af støtteordningerne.

Dog spiller kommunen en afgørende rolle i disse projekter. Kommunens Klimahandlingsplan har fastsat ambitiøse mål for klima-lavbund med en målsætning om at reducere CO2-udledningen med 16.000 ton årligt inden 2030.

Naturstyrelsen anslår følgende CO2 effekt ved at gennemføre lavbundsprojekterne.

Tranemosen: 2.050
Carsten Bach: 3.500
[adresse]: der er endnu ikke lavet forundersøgelse, men administrationen anslår, at der også her er et væsentligt CO2 potentiale.

Selvom Naturstyrelsen har initieret projekterne, er kommunens engagement essentielt på grund af dens ekspertise inden for lokale forhold og dens rolle som vandløbsmyndighed.

Kommunen bidrager med viden om lokale forhold og hydrologi, hvilket er afgørende for at sikre effektiviteten af klima-lavbundsprojekterne og deres langsigtede positive virkninger på miljøet og klimaet.

I forbindelse med omlægningen af områderne er det nødvendigt at revidere vandløbsregulativerne for de tre vandløb så de afspejler de ændrede vandføringer.

Administrationen anslår at de tre revisioner af vandløbsregulativer kan gennemføres for 1,2 mio. kr.

## Økonomiske konsekvenser

På mødet den 23. november 2022 godkendte Kommunalbestyrelsen frigivelsen af 4,4 millioner kroner til klimatilpasningsprojekter.
Hvert projekt skal forelægges Teknik- og Miljøudvalget.
Med økonomi afsat til dette projekt resterer der 1,75 mio. kr. til andre klimaprojekter.

*Frigivet* *rådighedsbeløb til klimatilpasning 4,4 mio. kr.*

Hydraulik i [adresse]  0,6  mio. kr.
Klimatilpasning, drænkort  0,5  mio. kr.
Vandstandsloggere i Tranemosen 0,25 mio. kr.
Klima-lavbundsprojekter  1,2  mio. kr.

Resterende rådighedsbeløb 1,75 mio. kr.

[adresse] bemærkninger er indarbejdet i sagen.